สวัสดีค่ะ คือหนูเคยฉีดยาคุมมาทั้งหมด3ครั้ง เป็นการฉีดแบบ3เดือนต่อ1ครั้ง แล้วตอนนี้หนูหยุดฉีดยาคุมไปแล้วตั้งแต่18เมษา หลังจากนั้นก็ไม่ได้ฉีด จนปัจจุบันเดือนตุลาคมแล้วประจำเดือนยังไม่มาเลยค่ะ ผิดปกติมั้ยคะ (ทุกครั้งเวลามีเพศสัมพันธ์หนูป้องกันตลอดค่ะ เคยตรวจแต่ก็ปกติดี) กังวลใจค่ะ
สวัสดีค่ะ หลังหยุดฉีดยาคุมกำเนิดชนิดที่ฉีดทุก 3 เดือน การทำงานของรังไข่และประจำเดือนก็จะกลับมาเป็นปกติภายในเวลาประมาณ 4-10 เดือน หรือในบางรายอาจนานเป็นปีก็ได้ ดังนั้น จึงอาจต้องรอไปอีกซักระยะค่ะส่วนสาเหตุจากการตั้งครรภ์นั้น หากได้ตรวจหาการตั้งครรภ์อย่างถูกต้องแล้ว ไม่พบมีการตั้งครรภ์เกิดขึ้น ก็ไม่ได้เกิดจากการตั้งครรภ์ค่ะแต่หากหยุดฉีดยาคุมกำเนิดไปครบ 1 ปี แล้วยังไม่มีประจำเดือนมา ก็ควรไปพบแพทย์เพื่อตรวจหาสาเหตุค่ะ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น